**Ekonominės naujienos iš Kazachstano**

**2024 m. rugsėjo mėn.**

|  |  |  |
| --- | --- | --- |
| Data | Pateikiamos informacijos apibendrinimas | šaltinis |
| **Parodos (įvairūs sektoriai), renginiai, mokymai, renginių duomenų bazės, viešieji pirkimai ir kt. verslo plėtrai ir eksportuotojams aktuali informacija** |
| Spalio 9-11 d. | **TRANSKAZAKHSTAN TRANSLOGISTICA** Pagrindinė Kazachstano tarptautinė transporto ir logistikos paroda | [*https://translogistica.kz/en/*](https://translogistica.kz/en/) |
| Spalio 22-24 d. | **KAZAGRO / KAZFARM 2024**Didžiausia Centrinėje Azijoje tarptautinė žemės ūkio ir gyvulininkystės paroda | [*https://kazagroexpo.kz/en/*](https://kazagroexpo.kz/en/) |
| Spalio 29-30 d.  | **UNITED MEDICAL TOURISM EXPO 2024**Tarptautinė medicininio turizmo paroda | [*https://umtexpo.com/en/*](https://umtexpo.com/en/) |
| Spalio 30 d. – lapkričio 1 d.  | **AGRO WORLD 2024**18-oji tarptautinė Centrinės Azijos paroda „Žemės ūkis“ | [*https://agroworld.kz/en/*](https://agroworld.kz/en/) |
| Lapkričio 13-15 d. | **FOOD EXPO 2024**26-oji Centrinės Azijos tarptautinė maisto pramonės paroda | [*https://foodexpo.kz/en/*](https://foodexpo.kz/en/) |
| Lapkričio 13-15 d. | **HOREX 2024**19-oji Centrinės Azijos tarptautinė paroda „Viskas viešbučiams, restoranams, prekybos centrams“ | [*https://horexexpo.kz/en/*](https://horexexpo.kz/en/) |
| **Prekyba, transportas, žemės ūkis, maisto gamyba** |
| 09.03 | Rugsėjo pradžios duomenimis Kazachstane prikulta 6,4 mln. t grūdų. Žemės ūkio ministerijos duomenimis, visoje šalyje grūdinių kultūrų derlius buvo nuimtas iš 4,2 mln. hektarų (vidutiniškai 15,3 centnerio iš hektaro). | [*https://kapital.kz/economic/129149/v-kazakhstane-namolotili-6-4-mln-tonn-zerna.html*](https://kapital.kz/economic/129149/v-kazakhstane-namolotili-6-4-mln-tonn-zerna.html) |
| 09.06 | Š.m. sausio–liepos mėnesiais Kazachstano paukštynai ir ūkininkai gavo 2,6 mlrd. kiaušinių – 10,3% mažiau nei per tą patį 2023 m. laikotarpį. Per nurodytą laikotarpį eksportuota 30,9 mln. kiaušinių (64,8% sumažėjimas per metus). | [*https://kapital.kz/economic/129326/proizvodstvo-yaits-v-kazakhstane-sokratilos-na-10.html*](https://kapital.kz/economic/129326/proizvodstvo-yaits-v-kazakhstane-sokratilos-na-10.html) |
| 09.17 | Prekybos apyvarta tarp Kazachstano ir Vokietijos š.m. sausio-liepos mėn. viršijo 2,3 mlrd. USD. „Praėjusiais metais dvišalė prekyba išaugo beveik 50% ir siekė apie 4 mlrd. USD. Šiemet taip pat matome teigiamą dinamiką. Per pastaruosius septynis mėnesius tarpusavio prekybos apimtys viršijo 2,3 mlrd. USD. Nuo 2005 m. tiesioginės investicijos iš Vokietijos siekė maždaug 6,7 mlrd. USD. Džiugu, kad 90% šių lėšų yra ne išteklių sektoriuje“, - sakė Kazachstano prezidentas Kasymas-Žomartas Tokajevas per rugsėjo 16 d. prasidėjusį pirmąjį oficialų Vokietijos kanclerio Olafo Scholzo vizitą į Kazachstaną. Šalys taip pat dar kartą patvirtino, kad yra suinteresuotos plėsti abipusiai naudingą prekybinį ir ekonominį bendradarbiavimą, ypač energetikos, žaliosios transformacijos, kasybos, transporto ir logistikos, klimato apsaugos, ekologijos ir žemės ūkio srityse. | [*https://24.kz/ru/news/policy/item/670828-pervyj-ofitsialnyj-vizit-v-kazakhstan-kak-sholtsa-vstretili-v-akorde*](https://24.kz/ru/news/policy/item/670828-pervyj-ofitsialnyj-vizit-v-kazakhstan-kak-sholtsa-vstretili-v-akorde) |
| 09.17 | Rugsėjo 16 d. Astanoje vykusiame verslo forume oficialios Kazachstano ir Vokietijos delegacijos pasirašė 36 dokumentus, kurių bendra vertė – 6,3 mlrd. USD. Pasak Kazachstano prezidento, Trans-Kaspijos tarptautinis transporto maršrutas (TITR), dar žinomas kaip vidurinis koridorius, šiuo metu yra trumpiausias ir patikimiausias maršrutas į Europą, kurio galimas pralaidumas gali siekti iki 10 mln. tonų. Ž. Tokajevas pasiūlė susieti Vidurinį koridorių su Transeuropiniu transporto tinklu ir ES „Global Gateway“ iniciatyva, siekiant paremti augančias prekybos tarp Rytų ir Vakarų apimtis. | [*https://astanatimes.com/2024/09/kazakhstan-germany-sign-36-documents-worth-6-3-billion-at-business-forum-in-astana/*](https://astanatimes.com/2024/09/kazakhstan-germany-sign-36-documents-worth-6-3-billion-at-business-forum-in-astana/) |
| 09.18 | Per aštuonis š.m. mėnesius Kazachstanas per savo geležinkelių („Temir Zholy“) tinklą pervežė per 5,2 mln. tonų grūdų, iš jų 4 mln. tonų – eksportui. Šalies viduje pervežta 1,2 mln. tonų (4 proc. daugiau nei analogišku 2023 m. laikotarpiu). Didžioji šalies grūdų eksporto dalis iškeliavo į Centrinės Azijos šalis – 2,5 mln. t. Sausio-rugpjūčio mėn. Kazachstanas į Kiniją eksportavo 1,2 mln. tonų grūdų ir apie 500 tūkst. tonų grūdų malimo produktų (70 proc. augimas). | [*https://en.inform.kz/news/ktz-reports-increase-in-grain-transport-e24fa9/*](https://en.inform.kz/news/ktz-reports-increase-in-grain-transport-e24fa9/) |
| 09.20 | Per pirmuosius 8 šių metų mėnesius tranzitas Trans-Kaspijos tarptautiniu transporto maršrutu (TITR) išaugo 20 kartų, juo pravažiavo 200 traukinių. Astana ir Pekinas prognozuoja, kad iki 2029 m. prekių srautas iš Kinijos TITR maršrutu palaipsniui padidės iki 2 tūkst. konteinerinių traukinių per metus (600 traukinių 2025–2026 m. ir 1 tūkst. traukinių 2027 m.). | [*https://kapital.kz/economic/129803/tranzit-po-transkaspiyskomu-marshrutu-vyros-v-20-raz.html*](https://kapital.kz/economic/129803/tranzit-po-transkaspiyskomu-marshrutu-vyros-v-20-raz.html) |
| **Startuoliai, rizikos kapitalas, FINTECH, informacinės ir ryšių technologijos, skaitmeninimas, ,,žaliosios technologijos“** |
| 09.05 | Kazachstano prezidentas K. Ž. Tokajevas per Astanos Tarptautinio finansų centro (AIFC) valdymo tarybos posėdį pasiūlė užsienio investicijų bendrovėms suteikti prieigą prie Kazachstano pensijų aktyvų. Prezidentas pažymėjo, kad šalyje jau prasidėjo procesas, kuomet piliečiai iki 50 proc. savo pensijų santaupų galėtų pervesti privatiems investicijų valdytojams. Tokajevas pasiūlė apsvarstyti galimybę suteikti užsienio investicijų valdymo įmonėms prieigą prie pensijų fondų ir TFCA finansinių priemonių. | [*https://astanatv.kz/ru/news/122499/*](https://astanatv.kz/ru/news/122499/) |
| 09.18 | „Chevron Direct Investment Fund Ltd“ (CDIF) pasirašė 19 mln. USD investicijų sutartį su „KT Rare Earth Metals Company“, įsikūrusia Mangistau srityje ir besispecializuojančia atsinaujinančios energijos projektuose. Investicijos bus panaudotos trims vėjo jėgainėms Mangistau regione – Fort-Shevchenko, Service ir Zhangiz – sujungti į vėjo jėgainių fermą, kurios bendra įrengtoji galia sieks 58,6 MW.CDIF yra privati įmonė, registruota Astanos tarptautiniame finansų centre (AIFC). Per CDIF „Chevron“ prisideda prie Kazachstano ekonomikos plėtros, investuodama į įvairius sektorius. | [*https://interfax.kz/?lang=eng&int\_id=21&news\_id=69317*](https://interfax.kz/?lang=eng&int_id=21&news_id=69317) |
| 2024-09-012024-09-30 | Valiutos keitimo kursai:1 EUR / KZT – **534,46;** 1 USD / KZT **– 481,63**1 EUR / KZT – **534,96;** 1 USD / KZT – **479,23** |  |
| **Ekonominis saugumas, energetika, kita ekonominiam bendradarbiavimui aktuali informacija** |
| 09.02 | Rugsėjo 2 d. Kazachstano prezidentas K. Ž. Tokajevas, per savo metinį pranešimą apie šalies padėtį bendrame parlamento posėdyje, paskelbė, kad referendumas dėl atominės elektrinės statybos įvyks 2024 m. spalio 6 d. Pirmą kartą idėją dėl atominės jėgainės statybos Tokajevas iškėlė dar 2019 m., pristatydamas platesnę strategiją, kuria siekiama patenkinti šalies energijos poreikius, sumažinti priklausomybę nuo iškastinio kuro ir sumažinti šiltnamio efektą sukeliančių dujų išmetimą. Vėliau ši idėja įgavo pagreitį dėl dažnų elektros tiekimo nutraukimų ir didžiulių šalies urano išteklių. | [*https://astanatimes.com/2024/09/kazakhstan-to-hold-referendum-on-nuclear-power-plant-in-october/*](https://astanatimes.com/2024/09/kazakhstan-to-hold-referendum-on-nuclear-power-plant-in-october/) |
| 09.02 | Kazachstanas ir Kinija derasi dėl Beineu-Bozoi-Šymkentas dujotiekio statybos ir ilgalaikės dujų tiekimo sutarties – rugpjūčio 30 d. Pekine įvyko dvišaliai pokalbiai tarp Kazachstano energetikos ministro Almasadamo Satkalijevo vadovaujamos delegacijos ir Kinijos įmonių CNPC bei „State Power Investment Corporation“ vadovybės. Po susitikimo abi pusės išreiškė susidomėjimą bendrų projektų įgyvendinimu naftos ir dujų pramonėje bei pabrėžė tęstinio bendradarbiavimo abipusiai naudingomis sąlygomis svarbą. | [*https://kapital.kz/economic/129103/gazoprovod-beyneu-bozoy-shymkent-i-dolgosrochnyy-kontrakt-obsuzhdayut-rk-i-knr.html*](https://kapital.kz/economic/129103/gazoprovod-beyneu-bozoy-shymkent-i-dolgosrochnyy-kontrakt-obsuzhdayut-rk-i-knr.html) |
| 09.04 | Tarptautinė reitingų agentūra „S&P Global Ratings“ patvirtino Kazachstano kredito reitingą ties BBB žyma ir išlaikė stabilią perspektyvą. Analitinio centro „Halyk Finance“ teigimu, tai gerokai mažesnis rodiklis nei šalies programiniuose dokumentuose nustatytas lygis ir nurodo netinkamo biudžeto prognozavimo problemą. „S&P Global Ratings“ pažymi, kad Kazachstano naftos gavybos nuosmukis turėjo neigiamos įtakos ekonomikos augimo tempams, todėl jų prognozė dėl BVP augimo einamųjų metų pabaigoje yra nuosaiki – 3,7 proc. Šalies naftos ir dujų sektorius, kuris sudaro 20% BVP, daugiau nei pusę eksporto ir 30% valstybės pajamų, yra gyvybiškai svarbus norint išlaikyti teigiamą reitingą. | [*https://astanatimes.com/2024/09/sp-global-ratings-kazakhstans-economic-growth-rate-falls-below-forecasts/*](https://astanatimes.com/2024/09/sp-global-ratings-kazakhstans-economic-growth-rate-falls-below-forecasts/) |
| 09.06 | Kazachstano ministras pirmininkas Olžas Bektenovas susitiko su Eurazijos plėtros banko (EDB) valdybos pirmininku Nikolajumi Podguzovu ir aptarė investicinio bendradarbiavimo plėtrą bei EDB dalyvavimą plėtojant infrastruktūros projektus Kazachstane.EDB aktyviai investuoja Kazachstane. Nuo š.m. pradžios bankas projektams įvairiuose ūkio sektoriuose suteikė per 900 mln. USD finansavimą (2023 m. 1 mlrd. USD). Prognozuojama, kad investicijų apimtys 2024 m. išaugs iki 1,4-1,6 mlrd. USD. Tarp EDB prioritetinių projektų Kazachstane yra anglies kasybos smulkinimo ir transportavimo technologijos įdiegimas, saulės elektrinių statyba, Astrachanės – Mangyšlako vandentiekio linijos rekonstrukcija ir išplėtimas, kelių tiesimas ir rekonstrukcija. | [*https://en.inform.kz/news/edb-to-boost-investments-in-kazakhstan-up-to-16-billion-8b7835/*](https://en.inform.kz/news/edb-to-boost-investments-in-kazakhstan-up-to-16-billion-8b7835/) |
| 09.09 | Vykdant Kazachstano prezidento nurodymą dėl Karačaganako telkinio išplėtimo projekto, buvo paleistas 5-asis dujų kompresorius. Šis naujas kompresorius žymiai padidina pakartotinio dujų įpurškimo tūrį ir padeda išplėsti skystųjų angliavandenilių gamybą. Projektas taip pat prisidės prie dujų gamybos padidinimo. 6-ojo kompresoriaus paleidimas jau planuojamas 2026 m. | [*https://tengrinews.kz/kazakhstan\_news/ramkah-proekta-rasshireniya-karachaganaka-zapuschen-novyiy-547333/*](https://tengrinews.kz/kazakhstan_news/ramkah-proekta-rasshireniya-karachaganaka-zapuschen-novyiy-547333/) |
| 09.10 | „KazMunayGas“ valdybos pirmininkas su Vietnamo „Sovico Group“ valdybos pirmininku aptarė galimybę Kazachstane gaminti tvarų aviacinį kurą (SAF) ir anglies dioksido išmetimo kvotas už leistiną emisiją į aplinką. | [*https://tengrinews.kz/kazakhstan\_news/ramkah-proekta-rasshireniya-karachaganaka-zapuschen-novyiy-547333/*](https://tengrinews.kz/kazakhstan_news/ramkah-proekta-rasshireniya-karachaganaka-zapuschen-novyiy-547333/) |
| 09.11 | OPEC rugsėjo mėn. ataskaitoje teigiama, kad žalios naftos gavybos apimtys Kazachstane rugpjūtį sumažėjo iki 1,45 mln. barelių per dieną, palyginti su 1,565 mln. barelių per dieną liepą (liepą gavybos sumažinimas buvo minimalus – birželį buvo išgaunama 1,579 mln. barelių per dieną).2023 m. IV ketvirtį Kazachstanas išgavo 1,606 mln. barelių per dieną, 2024 m. I ketvirtį – 1,614 mln. barelių per dieną, o II ketvirtį – 1,555 mln. Vidutinė paros gavyba 2023 m. buvo 1,597 mln. barelių per dieną, palyginti su 1,489 mln. barelių per dieną 2022 m.Naujausiais oficialiais EBPO duomenimis, žalios naftos importas į Europą gegužę (mėn. skalėje) sumažėjo 3% iki 8,6 mln. barelių per dieną. Didžiausia naftos tiekėja Europai buvo JAV, tiekiančios 1,8 mln. barelių per dieną, o antroje vietoje – Kazachstanas su 1,1 mln. barelių per dieną. Trečią vietą užėmė Saudo Arabija su mažiau nei 0,9 mln. barelių per dieną. | [*https://kz.kursiv.media/2024-09-10/zhnb-oilkzdebit-2/*](https://kz.kursiv.media/2024-09-10/zhnb-oilkzdebit-2/) |
| 09.12 | Ūkio ministerija pranešė, kad Kazachstanas planuoja laipsniškai didinti naftos gavybą. Numatoma, kad 2024 m. šalis išgaus 90,3 mln. tonų naftos (2023 m. išgavo 89,9 mln. tonų). 2025 m. planuojama padidinti naftos gavybą iki 97,2 mln. tonų, 2026 m. – iki 101,5 mln. tonų, 2027 m. – iki 105,5 mln. tonų, 2028 m. – iki 103,9 mln. tonų, o 2029 m. – iki 104,8 mln. tonų.  | [*https://kz.kursiv.media/2024-09-12/zhnb-kzoilupplans/*](https://kz.kursiv.media/2024-09-12/zhnb-kzoilupplans/) |
| 09.16 | Kaspijos jūros vamzdynų konsorciumas (CPC) pranešė, kad š.m. sausio–rugpjūčio mėn. naftos eksportas padidėjo iki 43,8 mln. tonų (palyginti su 42,7 mln. tonų, eksportuotų tuo pačiu laikotarpiu pernai).  | [*https://kz.kursiv.media/2024-09-13/zhnb-ktkoilexport/*](https://kz.kursiv.media/2024-09-13/zhnb-ktkoilexport/) |
| 09.18 | Nacionalinio statistikos biuro duomenimis, Kazachstano BVP per pirmuosius šešis 2024 m. mėnesius išaugo 3,2 proc., o tai yra mažiausias augimo tempas regione. Palyginimui, kitų NVS šalių ekonomikos augimas buvo gerokai didesnis – Gruzijoje, Armėnijoje, Tadžikistane ir Kirgizijoje jis viršijo 8%, o Uzbekistane, Turkmėnistane ir Rusijoje siekė 5%.Nagrinėjant atskirų ekonomikos sektorių augimo struktūrą akivaizdu, kad pagrindiniai augimo varikliai sutelkti penkiuose sektoriuose, kurie sudarė du trečdalius BVP augimo. Anot „ForteBank“ analitikų, šie sektoriai apima gamybą ir prekybą, kurių kiekviena prisideda prie BVP augimo po 20%, transportas ir sandėliavimas - 14%, nekilnojamojo turto sandoriai - 7%, informacija ir komunikacija - 6%. Anot analitikų, didžiausią nerimą keliantys sektoriai yra trys pagrindinės pramonės šakos, kurios pastaruosius penkerius metus buvo pagrindiniai ekonomikos varikliai – prekyba (augimas sumažėjo nuo 10,4% 2023 m. iki 3,9% 2024 m.), statyba (sumažėjimas nuo 12,3% iki 8,6%) ir kasyba (sumažėjimas nuo 3,7% iki 0,3%). | [*https://kapital.kz/economic/129691/ekonomicheskiy-rost-kazakhstana-trevozhnyye-itogi-pervogo-polugodiya-2024-goda.html*](https://kapital.kz/economic/129691/ekonomicheskiy-rost-kazakhstana-trevozhnyye-itogi-pervogo-polugodiya-2024-goda.html) |
| 09.20 | Per pirmus septynis 2024 m. mėnesius Kazachstanas eksportavo perdirbto gamtinio urano už 2 mlrd. USD. Tai 54% daugiau, palyginti su tuo pačiu praėjusių metų laikotarpiu, be to, šis skaičius yra didžiausias nuo 2015 m. Visą augimą lėmė kylančios urano kainos, o fizinis eksportas beveik nepakito ir sudarė 10,3 mln. kg, o tai yra 1% daugiau nei prieš metus. Vertinant pinigine išraiška, didžiausia dalis teko Rusijai – 46 proc. Vidutinė urano kilogramo kaina kilo 63 proc. Pagal fizinę išraišką, pagrindinė pirkėja šiemet buvo Kinija, kuri pirkimus padidino 21% fizine ir 72% pinigine išraiška.  | [*https://kapital.kz/economic/129768/za-sem-mesyatsev-kazakhstan-eksportiroval-uran-na-2-mlrd.html*](https://kapital.kz/economic/129768/za-sem-mesyatsev-kazakhstan-eksportiroval-uran-na-2-mlrd.html) |
| 09.24 | Almatos tarprajoninis ekonominis teismas įpareigojo bendrovę „Buzachi Oil“ sumokėti baudą, sudarančią daugiau nei 2,2 mlrd. KZT ir daugiau nei 68 mln. KZT sudarantį muitą už žalą, padarytą avarijos Karaturun pietiniame telkinyje. Dėl šios avarijos įvyko vienas didžiausių metano nuotėkių pasaulyje. Ekspertų vertinimu, metano nuotėkis siekė mažiausiai 127 tūkst. tonų. Po nuotėkio kilo gaisras, kurį užgesinti prireikė 200 dienų – nuo ​​2023 m. birželio 9 d. iki gruodžio 25 d.  | [*https://forbes.kz/articles/22mlrd-tenge-shtrafa-nalozhili-nabuzachi-neft-za-krupneyshuyu-utechku-metana*](https://forbes.kz/articles/22mlrd-tenge-shtrafa-nalozhili-nabuzachi-neft-za-krupneyshuyu-utechku-metana) |
| 09.26 | Pasak Kazachstano energetikos ministro Almasadamo Satkalijevo, Kazachstanas planuoja iki 2030 m. padidinti naftos gavybą iki 100 mln. tonųMinistras KIOGE konferencijoje Almatoje sakė, kad naftos gavyba Kazachstane 2023 m. siekė 90 mln. tonų (655 mln. barelių), o naftos eksportas praėjusiais metais siekė 70,5 mln. tonų (517 mln. barelių).„Tikslas – iki 2030 m. padidinti naftos gavybą iki 100 mln. tonų per metus (apie 730 mln. barelių), – sakė jis.Kalbant apie gamtinių dujų gamybą, 2023 m. šis skaičius pasiekė 59,1 mlrd. kubinių metrų, o iki 2030 m. siekiama dujų gavybą padidinti iki 90,7 mlrd. kubinių metrų. | [*https://en.inform.kz/news/kazakhstan-to-increase-oil-production-to-100-mln-tons-by-2030-0059cf/*](https://en.inform.kz/news/kazakhstan-to-increase-oil-production-to-100-mln-tons-by-2030-0059cf/) |
| 09.27 | Europos rekonstrukcijos ir plėtros bankas (ERPB) sumažino savo 2024 m. Kazachstano ekonomikos augimo prognozę 0,5% iki 4% (š.m. gegužę ERPB prognozavo, kad 2024 m. Kazachstano BVP augs 4,5% per metus). ERPB numato, kad 2025 m. realusis BVP turėtų padidėti 5,5%, visų pirma dėl dėl planuojamos Tengizo naftos telkinio plėtros.ERPB ataskaitoje pabrėžiama, kad trumpalaikės Vidurinės Azijos regiono ekonomikos perspektyvos išlieka teigiamos – tikimasi, kad regiono augimas 2024 m. pasieks 5,1%, o 2025 m. paspartės iki 5,9 % (tai lems didesnės pajamos iš žaliavų, investicijos į infrastruktūrą ir į rinką orientuotos reformos). | [*https://www.interfax.kz/?lang=eng&int\_id=21&news\_id=69431*](https://www.interfax.kz/?lang=eng&int_id=21&news_id=69431) |
| **Aktualūs Lietuvos verslui renginiai, Lietuvos įmonių paklausimai ir įmonių pristatymai galimų verslo galimybių Kazachstane, verslo partnerių paieškos** |
|  |  |  |

**Ekonominės naujienos iš Uzbekistano (trumpai)**

* Remiantis Uzbekistano prekybos ir pramonės rūmų informacija, pastaraisiais mėnesiais Uzbekistanas atidarė dešimt prekybos atstovybių devyniose šalyse. Prekybos ir pramonės rūmai atidarė savo atstovybes ir sandėlius keliuose svarbiausiuose miestuose, tarp jų Čingdao, Klaipėdoje, Dohoje, Dubajuje, Mersine, Port Saide ir Hanojuje ( [*https://www.uzdaily.uz/ru/uzbekistan-otkryl-desiat-torgovykh-predstavitelstv-v-deviati-stranakh/*](https://www.uzdaily.uz/ru/uzbekistan-otkryl-desiat-torgovykh-predstavitelstv-v-deviati-stranakh/) ).
* AE statybos direkcija prie agentūros „Uzatom“ ir „Rosatom“ inžinerijos įmonė „Atomstroyexport“ pasirašė protokolą dėl mažos galios atominės elektrinės projekto Uzbekistane darbų pradžios. Tai reiškia, kad prasideda aktyvus parengiamųjų darbų etapas statybvietėje ir projektinės dokumentacijos rengimas ( [*https://www.gazeta.uz/ru/2024/09/10/nps/*](https://www.gazeta.uz/ru/2024/09/10/nps/) ).
* Uzbekistano centrinis bankas nusprendė išlaikyti pagrindinę 13,5% metinę palūkanų normą. Pažymima, kad didelė paklausa ekonomikoje ir kai kurių maisto produktų bei energijos išteklių kainų augimo tempai reikalauja išlaikyti esamą pinigų politikos griežtumo lygį ( [*https://www.gazeta.uz/ru/2024/09/12/rate/*](https://www.gazeta.uz/ru/2024/09/12/rate/) ).
* Rusijos bendrovė „Gazprom Neft“ svarsto galimybę Uzbekistane pradėti įgyvendinti eilę naujų projektų, tarp jų – kurti degalinių tinklą su savo prekės ženklu. Bendrovė jau aktyviai dirba Uzbekistane, tiekdama naftą ir naftos produktus, tokius kaip benzinas, dyzelinas, tepalai ir bitumas ( [*https://www.uzdaily.uz/ru/gazprom-neft-mozhet-postroit-set-avtozapravok-v-uzbekistane/*](https://www.uzdaily.uz/ru/gazprom-neft-mozhet-postroit-set-avtozapravok-v-uzbekistane/) ).
* Uzbekistanas planuoja atsisakyti valstybinio geležinkelių transporto tarifų reguliavimo. Senato Biudžeto ir ekonominių reformų komitetas apsvarstė naują įstatymo projektą „Dėl geležinkelių transporto“, namatantį atitinkamus pakeitimus ( [*https://www.uzdaily.uz/ru/uzbekistan-otkazhetsia-ot-gosregulirovaniia-tarifov-na-zheleznodorozhnye-perevozki/*](https://www.uzdaily.uz/ru/uzbekistan-otkazhetsia-ot-gosregulirovaniia-tarifov-na-zheleznodorozhnye-perevozki/) ).
* Rugpjūčio mėnesį Uzbekistano aukso ir užsienio valiutos atsargos vėl pasiekė rekordines aukštumas ir, kylant aukso kainoms, pasiekė 39,1 mlrd. USD. Nuo š.m. pradžios aukso atsargų vertė išaugo 5,77 mlrd. USD ( [*https://www.gazeta.uz/ru/2024/09/09/reserves/*](https://www.gazeta.uz/ru/2024/09/09/reserves/) ).
* Uzbekistano finansų ministerija tapo vienintele Navojaus kalnakasybos ir metalurgijos kombinato akcininke ( [*https://www.uzdaily.uz/ru/ministerstvo-ekonomiki-i-finansov-stalo-edinstvennym-aktsionerom-ngmk/*](https://www.uzdaily.uz/ru/ministerstvo-ekonomiki-i-finansov-stalo-edinstvennym-aktsionerom-ngmk/) ).
* Per laikotarpį nuo 2024 m. sausio iki rugpjūčio Uzbekistanas eksportavo 5,5 tūkst. tonų žemės riešutų už 7,4 mln. USD (73,7 proc. prieaugis per metus). Tuo pačiu laikotarpiu šalis eksportavo slyvų už 24,3 mln. USD ir trešnių už 70,4 mln. USD ([*https://www.uzdaily.uz/ru/uzbekistan-uvelichil-eksport-arakhisa-na-737/*](https://www.uzdaily.uz/ru/uzbekistan-uvelichil-eksport-arakhisa-na-737/) ).
* Rugpjūčio pabaigoje būsto pirkimo-pardavimo sandorių skaičius Uzbekistane sumažėjo 3,5% per mėnesį ir 20,8% per metus. Antrinio būsto kainos Taškente pradėjo kilti po du mėnesius trukusio nuosmukio – Uzbekistano sostinėje antrinio būsto kaina vidutiniškai siekia 1128 USD už kv. m. ( [*https://www.gazeta.uz/ru/2024/09/16/real-estate/*](https://www.gazeta.uz/ru/2024/09/16/real-estate/) ).
* Uzbekistane pradėtas statyti pirmasis oficialus „Porsche“ salonas, kuris bus atidarytas 2025 m. Projektą įgyvendina „Orbis Group“ iš Kazachstano, kuri taip pat valdo „Porsche“ centrą Almatoje ir yra prekės ženklo atstovė Centrinėje Azijoje ( [*https://www.uzdaily.uz/ru/v-uzbekistane-v-2025-godu-poiavitsia-pervyi-porsche-center/*](https://www.uzdaily.uz/ru/v-uzbekistane-v-2025-godu-poiavitsia-pervyi-porsche-center/) ).

**Parengė:** pirmasis sekretorius Eduard Mažul